Diari Oficial de la Generalitat Valenciana


Sumari del DOGV 7446, del 20-01-2015 (2015/275)

Ajudes concedides per l'Institut Valencià de Competitivitat Empresarial (IVACE) en matèria d'estalvi i eficiència energètica en les empreses, sector edificació, cogeneració i diversificació energètica, per a l'exercici 2013.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7446

Data del DOGV
:   20-01-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/275


Data del document
:   10-11-2014

Organisme emissor
:   Institut Valencià de Competitivitat Empresarial

Tipus de document
:   Anunci

Anàlisi jurídica

 Descriptors 

:   * ajuda pública

Ajudes concedides per l'Institut Valencià de Competitivitat Empresarial (IVACE) en matèria d'estalvi i eficiència energètica en les empreses, sector edificació, cogeneració i diversificació energètica, per a l'exercici 2013. [2015/275]  
De conformitat amb el que preveu l'article 18 de la Llei 38/2003, General de Subvencions, es dóna publicitat a les ajudes concedides en el marc de la Resolució de 6 de juny de 2013, del president de l'Institut Valencià de Competitivitat Empresarial (IVACE), per la qual es convoquen ajudes en matèria d'estalvi i eficiència energètica en les empreses, sector edificació, cogeneració i diversificació energètica, per a l'exercici 2013 (DOCV 7054, 26.06.2013), que tenen una dotació pressupostària de 4.227.100 euros, amb càrrec a la línia T6849000 «Estalvi i eficiència energètica», en l'article 12 de la qual expressament es recull que la resolució de concessió de les ajudes serà objecte de publicació en el Diari Oficial de la Comunitat Valenciana (DOCV). En este sentit, s'incorpora com a annex la resolució corresponent, a la qual s'ha afegit com a informació addicional el títol de cada projecte subvencionat.  
  
La distribució pressupostària entre actuacions ha sigut la següent:  
- Programa d'Estalvi i Eficiència Energètica en l'Empresa: 3.050.000 euros.  
- Programa d'Estalvi i Eficiència Energètica en l'Edificació: 850.000 euros.  
- Programa d'Estalvi i Eficiència Energètica en Transformació de l'Energia: 127.100 euros.  
- Programa de Diversificació Energètica: 200.000 euros.  
  
València, 10 de novembre de 2014.- El director adjunt de l'IVACE (Unitat IVACE Energia): Antonio Cejalvo Lapeña.  
  
  
  
ANNEX  
  
«Resolució de 26 de desembre de 2013, de concessió d'ajudes en matèria d'estalvi i eficiència energètica en les empreses, sector edificació, cogeneració i diversificació energètica, per a l'exercici 2013  
Vista l'Orde 1/2012, de 12 de març, de la Conselleria d'Economia, Indústria i Comerç, per la qual s'establix el procediment i el marc general per a la concessió d'ajudes per l'Agència Valenciana de l'Energia (AVEN).  
Vist l'article 24 del Decret Llei 7/2012, de 19 d'octubre, del Consell, de mesures de reestructuració i racionalització del sector públic empresarial i fundacional de la Generalitat, que establix que «les funcions que l'ordenament jurídic atribuïx a l'Agència Valenciana de l'Energia serà assumides per l'Institut Valencià de Competitivitat Empresarial, el qual se subrogarà en la posició de l'Agència en tots els drets i obligacions que els corresponguen i en tots els seus procediments i relacions jurídiques».  
Vista la Resolució de 6 de juny de 2013, del president de l'Institut Valencià de Competitivitat Empresarial (IVACE), per la qual es convoquen ajudes en matèria d'estalvi i eficiència energètica en les empreses, sector edificació, cogeneració i diversificació energètica, per a l'exercici 2013 (DOCV 7054, 26.06.2013).  
Vista la Resolució de 9 de desembre de 2013, del director adjunt de l'IVACE en matèria d'energia, per la qual es reajusta la distribució pressupostària entre els distints programes de la convocatòria d'ajudes en matèria d'estalvi i eficiència energètica en les empreses, sector edificació, cogeneració i diversificació energètica, per a l'exercici 2013.  
Atés l'article 12 de la Resolució de 6 de juny de 2013, on s'establix que, amb un informe previ d'una comissió d'avaluació, el director general amb competències en matèria d'energia, com a director adjunt de l'IVACE, elevarà una proposta al president, qui dictarà una resolució de concessió d'ajudes.  
Vista la proposta del director adjunt de l'IVACE en matèria d'energia, de data 26 de desembre de 2013, per la qual es proposa la concessió de les ajudes en matèria d'estalvi i eficiència energètica en les empreses, sector edificació, cogeneració i diversificació energètica, per a l'exercici 2013.  
D'acord amb la proposta presentada esmentada i fent ús de les atribucions que em conferix l'article 5 del Decret 4/2013, de 4 de gener, del Consell, pel qual s'aprova el Reglament d'Organització i Funcionament de l'Institut Valencià de Competitivitat Empresarial (IVACE), i d'acord amb el que establix l'article 12 de la Resolució de 6 de juny de 2013, del president de l'Institut Valencià de Competitivitat Empresarial (IVACE), per la qual es convoquen ajudes en matèria d'estalvi i eficiència energètica en les empreses, sector edificació, cogeneració i diversificació energètica, per a l'exercici 2013, resolc:  
  
1. Concedir les ajudes en matèria d'estalvi i eficiència energètica en les empreses, sector edificació, cogeneració i diversificació energètica, per a l'exercici 2013, per un import total de 3.880.922 euros, als sol·licitants i per la quantia establida en l'annex I.  
De l'import total concedit, 776.184,4 euros són fons propis condicionats aportats per la Generalitat i 3.104.737,6 euros procedixen del fons FEDER a través del Programa Operatiu de la Comunitat Valenciana 2007-2013.  
2. Desestimar les sol·licituds assenyalades en l'annex II per les causes que s'hi indiquen.  
2. Establir amb caràcter general com a data límit per a acreditar la realització dels projectes objecte d'ajuda el 30 d'abril de 2014, d'acord amb el que establix la Resolució de 22 de novembre de 2013, del president de l'Institut Valencià de Competitivitat Empresarial (IVACE), per la qual es modifica la Resolució de 6 de juny de 2013, del president de l'IVACE.  
3. Les quantitats concedides queden condicionades a la concurrència amb altres ajudes per a la mateixa finalitat, procedents estes de qualssevol altres administracions o ens públics.  
4. Estes ajudes tenen el finançament del Fons Europeu de Desenrotllament Regional (FEDER) a través del Programa Operatiu de la Comunitat Valenciana 2007-2013.  
5. La concessió de les ajudes queda condicionada a l'emissió, per part de l'autoritat ambiental competent, del certificat d'avaluació sobre la no-afecció del projecte a la Xarxa Natura 2000.  
6. Esta resolució suposa l'acceptació dels beneficiaris a ser inclosos en la llista pública que recull l'article 7, apartat 2, lletra d), del Reglament (CE) 1828/2006, de la Comissió, de 8 de desembre de 2006.  
  
7. La concessió d'estes ajudes s'acollirà a les condicions que establix el capítol I del Reglament (CE) número 800/2008, de 6 d'agost de 2008, de la Comissió, pel qual es declaren determinades categories d'ajuda compatibles amb el mercat comú en aplicació dels articles 107 i 108 del Tractat de Funcionament de la Unió Europea (Reglament General d'Exempció per Categoria), publicat en el DOUE L 214, de 9 d'agost de 2008, i a les disposicions del capítol II del dit Reglament.  
  
8. Els beneficiaris estaran obligats al compliment de les condicions establides en l'esmentada Resolució de 6 de juny de 2013, del president de l'Institut Valencià de Competitivitat Empresarial (IVACE), si bé el director adjunt de l'IVACE en matèria d'energia notificarà individualment les condicions particulars i especials que afecten cada beneficiari. El text complet de la resolució d'ajudes es troba disponible en la següent adreça d'Internet:  
?http://www.docv.gva.es/datos/2013/06/26/pdf/2013\_6595.pdf-  
Esta resolució és definitiva en la via administrativa i s'hi podrà interposar-se un recurs potestatiu de reposició davant del president de l'IVACE en el termini d'un mes, comptat des de l'endemà del dia que es notifique, d'acord amb el que establix els articles 116 i 117 de la llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, o bé un recurs contenciós administratiu, en el termini de dos mesos, comptat des de l'endemà de la notificació, davant del jutjat competent d'acord amb els criteris establits en l'article 14 de la Llei 29/1998, reguladora de la jurisdicció contenciosa administrativa, sense perjuí de la interposició de qualsevol altre recurs que s'estime procedent.  
  
  
El president de l'IVACE: Máximo Buch Torralva.»